Fluoximesterona

Fluoximesterona konposatu organikoa da, C20H29FO3 formula duena, esteroide anabolikoen familiakoa. Konposatu organofluoratutzat jo daiteke. Solido kristalino zuria da. Piridinatan disolbagarria da, baina nekez disolbatzen da ohiko disolbatzaile organikoetan eta disolbaezina da uretan eta hidrokarburoetan.

Fluoximesterona botika gisa baliatzen da. AEBetan eta beste estatu gutxi batzuetan merkaturatzen da soilik. Espainian eta Frantzian ez da merkaturatzen.

 Sintesia 
Fluoximesteronaren sintesia androstenedionatik abiatzen da beheko eskemaren arabera.

527x527px|Fluoxymesterone Synthesis

 Erabilera 
Fuoximesterona gizasemeen pubertaroko testosterona-maila txikiak tratatzeko, emakumeen bular-minbizia tratatzeko baliatzen da. Anemia ere tratatzeko usatzen da. Pilula gisa hartzen da.

Halaber, kirolariek errendimendua hobetzeko baliatzen dute, kulturismoan eta pisu-altxaketan esaterako.

 Albo-ondorioak 
Fluoximesteronarekin lotu diren albo-ondorioak hauek dira: aknea, edema, seborrea, alopezia, hirsutismoa, ahotsa sakontzea, maskulinizazioa oro har,  bularreko mina, hilekoaren asaldurak, hipogonadismoa, barrabilen atrofia, klitoria handitzea, zakila handitzea, agresibitatea indartzea, prostata handitzea, toxikotasun kardiobaskularra eta hepatotoxikotasuna, besteak beste.

 Erreferentziak